ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ 

ЧЕЧИМ 


2023-жылдын 11-майы 	                    № 56 	                                  Москва шаары

Улуттук кепилдердин бирдиктүү тизмегине киргизилүүчү маалыматтардын курамы жана аларды Евразия экономикалык комиссиясына жөнөтүү тартиби жөнүндө
 
[bookmark: _GoBack]2022-жылдын 19-апрелинде кол коюлган Бажы транзитинин бажы жол-жобосуна ылайык товарларды ташууда (транспорттоодо) бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттерди аткарууну камсыздоону колдонуунун өзгөчөлүктөрү жөнүндө макулдашуунун 4-беренесинин 8-пунктуна ылайык, Евразия экономикалык комиссиясынын Коллегиясы чечти:
1. Тиркелген Улуттук кепилдердин бирдиктүү тизмегине киргизилүүчү маалыматтардын курамы жана аларды Евразия экономикалык комиссиясына жөнөтүү тартиби бекитилсин. 
2. Евразия экономикалык бирлигине мүчө мамлекеттердин ыйгарым укуктуу бажы органдары ушул Чечим күчүнө кирген датадан тартып 30 календардык күндөн кечиктирбестен Улуттук кепилдердин бирдиктүү тизмегин түзүүнү баштоо максатында улуттук кепилдер тууралуу маалыматтарды же алардын жоктугу жөнүндө маалыматтарды Евразия экономикалык комиссиясына жөнөтсүн. 
3. Ушул Чечим расмий жарыяланган датадан тартып 
30 календардык күн өткөндөн кийин, бирок 2022-жылдын 19-апрелинде кол коюлган Бажы транзитинин бажы жол-жобосуна ылайык товарларды ташууда (транспорттоодо) бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттерди аткарууну камсыздоону колдонуунун өзгөчөлүктөрү жөнүндө макулдашуу күчүнө кирген күндөн эрте эмес күчүнө кирет. 

БЕКИТИЛДИ
Евразия экономикалык комиссиясынын Коллегиясынын
2023-жылдын 11-майындагы 
№ 56 чечими менен


Улуттук кепилдердин бирдиктүү тизмегине киргизилүүчү маалыматтардын курамы жана аларды Евразия экономикалык комиссиясына жөнөтүү тартиби

I. Улуттук кепилдердин бирдиктүү тизмегине киргизилүүчү маалыматтардын курамы

1. Улуттук кепил деп таанылган кепилдик берүүчүнүн аталышы.
2. Улуттук кепил деп таанылган кепилдик берүүчүнүн жайгашкан жери (өлкөнүн аталышы).
3. Улуттук кепил деп таанылган кепилдик берүүчүнүн салыктык номери:
Армения Республикасында – салык төлөөчүнүн эсептик номери (СЭН);
Беларусь Республикасында – төлөөчүнүн эсептик номери (ТЭН);
Казакстан Республикасында – бизнес-идентификациялык номер (БИН);
Кыргыз Республикасында – салык төлөөчүнүн идентификациялык салыктык номери (СИН);
Россия Федерациясында – салык төлөөчүнүн идентификациялык номери (СИН).
[bookmark: _Hlk140298310]4. кк.аа.жж. (күнү, айы, календардык жылдын акыркы 2 саны) форматында кепилдик берүүчүнү улуттук кепил деп таануу тууралуу чечимдин каттоо номери жана датасы.

II. Улуттук кепилдердин бирдиктүү тизмегине киргизилүүчү маалыматтарды Евразия экономикалык комиссиясына жөнөтүү тартиби

[bookmark: _Hlk140298288]1. Кепилдик берүүчүнү улуттук кепил деп таануу тууралуу чечим кабыл алынган учурда Евразия экономикалык бирлигине мүчө мамлекеттин ыйгарым укуктуу бажы органы тарабынан ушул документтин I бөлүмүндө каралган маалыматтар тиркемеге ылайык форма боюнча мындай чечим кабыл алынган датадан тартып 
5 жумушчу күндөн кечиктирбестен Евразия экономикалык комиссиясына (мындан ары – Комиссия) жиберилет. 
2. Кепилдик берүүчү улуттук капил статусун жоготкондугу жөнүндө чечим кабыл алган учурда Евразия экономикалык бирлигине мүчө мамлекеттин ыйгарым укуктуу бажы органы Комиссияга мындай чечим кабыл алынган датадан тартып 5 жумушчу күндөн кечиктирбестен төмөнкү маалыматтарды жиберет:
улуттук кепил статусун жоготкон кепилдик берүүчүнүн аталышы;
кк.аа.жж. (күнү, айы, календардык жылдын акыркы 2 саны) форматында кепилдик берүүчүнүн улуттук кепил статусун жоготкондугу жөнүндө чечимдин каттоо номери жана датасы.
3. Ушул бөлүмдүн 1 же 2-пункттарында көрсөтүлгөн маалыматтарды алганда Комиссия алган күндөн тартып 5 жумушчу күндөн кечиктирбестен Улуттук кепилдердин бирдиктүү тизмегин актуалдаштырат.

______________

ТИРКЕМЕ 
Улуттук кепилдердин бирдиктүү тизмегине киргизилүүчү маалыматтардын курамына жана аларды Евразия экономикалык комиссиясына жөнөтүү тартибине

